stanford-oval/wikipedia huggingface dataset:
ชับแช
แหล่งข้อมูลอื่น

A Korean mother's cooking notes (unknown binding), by Son-yong Chang ISBN 89-7300-299-6
황환영. "ko:잔치음식의 대표, 이것 없으면 섭섭" (ภาษาเกาหลี). The Korean Times Daily. สืบค้นเมื่อ 2007-11-23.
ชเป็ทซ์เลอ

คเนิพเฟลอ
เส้นชเป็ทซ์เลอจากโรงงานผลิต
ชเป็ทซ์เลอ (เยอรมัน: Spätzle, ออกเสียง: [ˈʃpɛtslə]) มาจากคำว่า Spatz (ชปัซ) ซึ่งเป็นการลดรูปคำจากคำว่า Wasserspatzen (วัสเซอร์ชปัทเซิน) ซึ่งเป็นภาษาของแคว้นสเวเบีย (Swabia) ทางตอนใต้ของเยอรมนี จากหลักฐานในสมัยคริสต์ศตวรรษที่ 18 โดยสันนิษฐานว่าน่าจะมีความหมายมาจากคำว่า นกกระจอก (Sperling) หรือจากคำกริยา ทำให้เป็นก้อน (Batzen) บางครั้งก็เรียกว่า Spatzen (ชปัทเซิน) หรือ Spätzli (ชเปซลี) และ Chnöpfli (ชเนิพฟลี) ในสวิตเซอร์แลนด์ สำหรับที่มาของคำเรียกยังเป็นที่ถกเถียงกันอยู่ อีกสมมติฐานหนึ่งอ้างว่าเป็นคำยืมที่ออกเสียงผิดมาจากคำภาษาอิตาลี Spezzato (สเปซซาโต) ซึ่งแปลว่า ถูกหั่นให้เป็นชิ้น ๆ
เส้นชเป็ทซ์เลอเป็นอาหารท้องถิ่นประเภทแป้งจากแคว้นสเวเบียทางตอนใต้ของประเทศเยอรมนีติดกับแถบประเทศฝรั่งเศส รับประทานเป็นเครื่องเคียงหรือปรุงร่วมกับส่วนผสมอื่นก็ได้ ในฮังการีและสโลวาเกียมีอาหารจากเส้นชเป็ทซ์เลอที่คล้ายกันชื่อ galuska หรือ halušky และในออสเตรียมีอาหารคล้ายกันที่เกิดจากการผสมผสานระหว่างอาหารของฮังการีและสโลเวเกียเช่นกัน สเป็ซเล่อในแคว้นสเวเบียนิยมเรียกเป็นคำนามพหูพจน์ว่า Spätzlâ หรือ Spatzâ
หากเส้นชเป็ทซ์เลอนั้นมีความยาวมากกว่าสี่เท่าของความหนาของเส้นจะเรียกว่า langen Spätzle (ลังเงินชเป็ทซ์เลอ) และหากสั้นกว่าสองเท่าของความหนาจะเรียกว่า Knöpfle (คเนิพเฟลอ) และสำหรับชเป็ทซ์เลอที่จับเป็นก้อนขนาดไม่เท่ากันมีชื่อเรียกหลายชื่อด้วยกัน เช่น Raben (ราเบิน), Störchen (ชเตอร์เชิน), Rappen (รัพเพิน), Nachtigallen (นักทิกกัลเลิน), Großvat(t)er (โกรสฟาเทอร์) หรือ Adler (อาดเลอร์) ซึ่งล้วนแต่เป็นชื่อนกทั้งสิ้น
ส่วนผสมของแป้งและวิธีการปรุงเส้นชเป็ทซ์เลอ > ส่วนผสม

แป้งชเป็ทซ์เลอมีส่วนผสมจากแป้งสาลี ไข่ไก่ และน้ำอุ่น ในบางท้องที่อาจผสมนมและเกลือลงไปด้วย ซึ่งสัดส่วนของส่วนผสมจะแตกต่างกันไป ส่วนผสมโดยประมาณสำหรับรับประทาน 1 คน ใช้แป้งสาลี 100 กรัม เกลือหนึ่งหยิบมือและไข่ไก่หนึ่งฟอง และหากมีจำนวนคนเพิ่มขึ้นให้เพิ่มไข่มากกว่าจำนวนคนหนึ่งฟอง แป้งชเป็ทซ์เลอผสมสำเร็จตามร้านค้ามักจะใช้แป้งสาลีบดหยาบหรืออาจใช้แป้งสเปลท์หรือแป้งเซมะลีเนอร์บดละเอียดเป็นส่วนผสมซึ่งทำให้ส่วนผสมจับเป็นก้อนน้อยกว่า
ส่วนผสมของแป้งและวิธีการปรุงเส้นชเป็ทซ์เลอ > วิธีการปรุง

แป้งชเป็ทซ์เลอแตกต่างจากแป้งสำหรับทำเส้นพาสตาตรงที่จะชื้นและนิ่มมากกว่าแต่เหนียวน้อยกว่า จึงทำให้รีดเป็นเส้นเหมือนเส้นพาสตาไม่ได้ วิธีการทำเส้นชเป็ทซ์เลอมีหลายวิธีแตกต่างกัน คือ
การปาด เป็นวิธีดั้งเดิมที่ทำกันมา โดยวางก้อนแป้งที่นวดแล้วบนเขียงและใช้แผ่นปาดหรือมีดปาดแป้งออกเป็นเส้นลงในน้ำเดือดที่ใส่เกลือเล็กน้อย วิธีการนี้ค่อนข้างใช้เวลาและอาศัยความชำนาญ
การกด วิธีการนี้นำแป้งที่นวดแล้วมาใส่ในกระบอกกดรีดให้แป้งออกมาเป็นเส้นลงในน้ำเดือด ทำให้ได้เส้นที่ยาวสม่ำเสมอกัน
การไส คล้ายกับการใช้กบไสไม้ โดยตัวไสแป้งมีอยู่สองแบบ คือ แบบที่มีรูกลมเกลี้ยงสำหรับทำเส้นชเป็ทซ์เลอที่สั้นและหนาที่เรียกว่า Knöpfle (คเนิพเฟลอ) และตัวไสแบบที่มีช่องเปิดด้านล่างสำหรับทำเส้นมีขนาดยาวกว่า
การกดแป้งลงบนกระชอนตาห่าง
นอกจากนี้ยังสามารถใช้ เครื่องโม่ ขนาดเล็กเป็นตัวบีบรีดแป้งได้อีกด้วย
เมื่อเส้นชเป็ทซ์เลอสุกก็จะลอยขึ้นมา หลังจากนั้นใช้กระชอนตักขึ้นมาให้สะเด็ดน้ำโดยไม่ต้องแช่น้ำเย็น แต่สามารถรับประทานร้อน ๆ ได้ทันที และนอกจากวิธีการเตรียมเส้นดังกล่าวแล้วยังมีเส้นชเป็ทซ์เลออบแห้งและแบบแช่แข็งขายที่สามารถนำมาต้มรับประทานได้
เมนูอาหารจากเส้นชเป็ทซ์เลอ

ถั่วธัญพืชกับเส้นชเป็ทซ์เลอและไส้กรอกแบบแฟรงก์เฟิร์ต (Linsen mit Spätzle und Saitenwürstle) : เป็นอาหารพื้นบ้านของแคว้นสเวเบีย
ไกส์บัวร์เกอร์มาร์ช (Gaisburger Marsch)  สตูตำรับดั้งเดิมของแคว้นสเวเบียใส่เส้นชเป็ทซ์เลอ
ซุปเบร็ทชเป็ทซ์เลอ (Brätspätzlesupp)
ชเป็ทซ์เลอผัดเนยแข็ง (Kässpätzle)  เป็นอาหารที่รู้จักมากที่สุดโดยเฉพาะในแคว้นสเวเบียและเรียกว่า "คเนิปเฟลอผัดเนยแข็ง” (Käsknöpfle) ในแคว้นอัลก็อย (Allgäu) ของเยอรมนีและฟอร์อัลแบร์กในออสเตรีย โดยมีส่วนประกอบอาหารที่คล้ายกัน คือ เส้นชเป็ทซ์เลอ หัวหอมผัดและเนยแข็งชนิดต่าง ๆ ซึ่งมักนิยมใช้เนยแข็งเอมเมนทาลหรือเนยแข็งจากเทือกเขาแอลป์ แต่สามารถปรุงด้วยเนยแข็งจากลิมบวร์ค (Limburg) เนยแข็งจากไวส์ลัค (Weißlack) หรือเนยแข็งจากรัฐฟอร์อาร์ลแบร์คก็ได้ อาหารจานนี้รับประทานพร้อมกับผักสลัด และหากมีชเป็ทซ์เลอผัดเนยแข็งเหลืออยู่ก็สามารถนำไปผัดกับเนยเพื่อรับประทานต่อได้
ชเป็ทซ์เลอผัดกะหล่ำปลีและเบคอน (Krautspätzle)  จะนำเส้นชเป็ทซ์เลอมาผัดกับกะหล่ำปลีดองเปรี้ยวและเบคอนรมควันจนกระทั่งกะหล่ำปลีดองเกรียมพอเหมาะ
ชเป็ทซ์เลอตับบด (Leberspätzle)  มีการผสมตับวัวบดไปในเส้นชเป็ทซ์เลอ รับประทานพร้อมกับหอมเจียวหรือนำไปใส่ในชุปก็ได้
ชเป็ทซ์เลอราดซอสครีมแฮม (Schinkenrahmspätzle)
ทร็อฟฟี (Troffi)  แป้งชเป็ทซ์เลอมีการผสมซอสเปสโต (Pesto) ของอิตาลีลงไปด้วย อาหารชนิดนี้มาจากทางตอนเหนือของอิตาลี
ชเป็ทซ์เลอผักโขม (Spinatspätzle)  แป้งชเป็ทซ์เลอมีการผสมผักโขมสับละเอียดลงไปด้วย หรืออาจใส่ต้นกระเทียมด้วยก็ได้ รับประทานกับชิ้นหมูสามชั้นรมควันหั่นเป็นลูกเต๋าหรือราดซอสครีมแฮมได้เช่นกัน
ชเป็ทซ์เลอแอปเปิล (Apfelspätzle)  มีส่วนผสมของแอปเปิล มักทานเป็นอาหารหวานในแคว้นอัลก็อยของเยอรมนี
พินทซ์เกาเออร์คัสน็อคเคิน (Pinzgauer Kasnockn)  เป็นชเป็ทซ์เลอผัดเนยแข็งในรัฐซัลทซ์บวร์คของออสเตรีย โดยใส่เนยแข็งพินทซ์เกาเออร์ซึ่งมีรสชาติจัดจ้านและกลิ่นฉุน
โมห์นชเป็ทซ์เลอ (Mohnspätzle)  เป็นการนำเส้นชเป็ทซ์เลอมาผัดกับเมล็ดดอกป็อปปี (Mohn) และน้ำตาลให้เกรียมกรอบ
ชเป็ทซ์เลอไข่ (Eispätzle)  เป็นการนำเส้นชเป็ทซ์เลอมาผัดกับเนยและไข่
สำนักงานพัฒนาพิงคนคร (องค์การมหาชน)

| --- | --- |
Pinkanakorn Development Agency (Public Organization)
ตราสัญลักษณ์ของสำนักงานพัฒนาพิงคนคร (องค์การมหาชน)
ภาพรวมสำนักงาน
ก่อตั้ง: 12 กุมภาพันธ์ พ.ศ. 2556; 11 ปีก่อน (2556-02-12)
ยุบเลิก: รอประกาศ
หน่วยงานสืบทอด: กรมธนารักษ์ (สำหรับศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา) องค์การสวนสัตว์แห่งประเทศไทย ในพระบรมราชูปถัมภ์ (สำหรับเชียงใหม่ไนท์ซาฟารี)
ประเภท: องค์การมหาชน
เขตอำนาจ: จังหวัดเชียงใหม่และพื้นที่เชื่อมโยง
สำนักงานใหญ่: 33 หมู่ 12 ตำบลหนองควาย อำเภอหางดง จังหวัดเชียงใหม่
งบประมาณต่อปี: 137,122,900 บาท  (พ.ศ. 2568)
ฝ่ายบริหารสำนักงาน: พลเอก โกศล ประทุมชาติ, ประธานกรรมการ กฤษดา ลาพิมล, ปฏิบัติหน้าที่ผู้อำนวยการ ฐิติรัตน์ ต๊ะวันวงศ์, รองผู้อำนวยการ
ต้นสังกัดสำนักงาน: สำนักนายกรัฐมนตรี
เอกสารหลัก: พระราชกฤษฎีกา จัดตั้งสำนักงานพัฒนาพิงคนคร (องค์การมหาชน) พ.ศ. 2556
เว็บไซต์: เว็บไซต์ของสำนักงานพัฒนาพิงคนคร (องค์การมหาชน)
สำนักงานพัฒนาพิงคนคร (องค์การมหาชน) (อังกฤษ: Pinkanakorn Development Agency (Public Organization)) เป็นองค์การมหาชนภายใต้การกำกับดูแลของนายกรัฐมนตรี ที่จัดตั้งขึ้นตามพระราชกฤษฎีกาจัดตั้งสำนักงานพิงคนคร (องค์การมหาชน) พ.ศ. 2556 ซึ่งประกาศในราชกิจจานุเบกษา เมื่อวันที่ 11 กุมภาพันธ์ พ.ศ. 2556 โดยมีจุดมุ่งหมายในการพัฒนาพื้นที่จังหวัดเชียงใหม่และพื้นที่ที่เชื่อมโยงหรือต่อเนื่องกับเขตพื้นที่จังหวัดเชียงใหม่ เพื่อเพิ่มพูนศักยภาพการเป็นแหล่งท่องเที่ยวกับทั้งเพื่อยกระดับคุณภาพชีวิตและความเป็นอยู่ของประชาชนในพื้นที่ดังกล่าว
ประวัติ

สำนักงานพัฒนาพิงคนครจัดตั้งขึ้นจากเจตนารมณ์ที่จะพัฒนาพื้นที่จังหวัดเชียงใหม่และบริเวณที่เกี่ยวเนื่อง ซึ่งมีศักยภาพสูงมีความพร้อมในด้านต่างๆ โดยคณะรัฐมนตรียิ่งลักษณ์ ชินวัตร มีมติเห็นชอบให้จัดตั้งหน่วยงานรูปแบบพิเศษขึ้นมาเพื่อบริหารจัดการเชียงใหม่ไนท์ซาฟารี และศูนย์ประชุมและแสดงสินค้านานาชาติเชียงใหม่
11 กุมภาพันธ์ พ.ศ. 2556 มีพระราชกฤษฎีกาจัดตั้งสำนักงานพัฒนาพิงคนคร (องค์การมหาชน) คณะรัฐมนตรีมอบหมายให้ ปลอดประสพ สุรัสวดี รองนายกรัฐมนตรี เป็นผู้กำกับดูแลหน่วยงาน และมีการแต่งตั้งนายศราวุฒิ ศรีศกุน ผู้จัดการพื้นที่พิเศษเชียงใหม่ไนท์ซาฟารี เป็นผู้ปฏิบัติหน้าที่เป็นผู้อำนวยการสำนักงานพัฒนาพิงคนคร
ในสามปีแรกตั้งแต่จัดตั้ง พิงคนครได้รับงบประมาณรวมเป็นวงเงินกว่าสองพันล้านบาทเพื่อพัฒนาโครงการในพื้นที่จังหวัดเชียงใหม่ ถึงแม้ได้รับงบประมาณสูงในช่วงปีแรก กลับไม่มีผลงานที่จับต้องได้แม้แต่โครงการเดียว มีการตั้งงบประมาณศึกษาโครงการใหม่มากมายแต่ท้ายที่สุดก็ไม่เกิดขึ้นจริง มีความพยายามสรรหาผู้อำนวยการถึงเจ็ดครั้งแต่ล้มเหลวทุกครั้งเนื่องจากถูกขัดขวางโดยผู้มีอำนาจเดิม ส่งผลให้พิงคนครถูกปรับลดงบประมาณตามลำดับ
ภายหลังการรัฐประหารในปี 2557 พิงคนครถูกตรวจสอบและนำไปสู่การเปลี่ยนผู้บริหารคนใหม่ ท้ายที่สุดมีพระราชกฤษฎีกาให้ยุบสำนักงานเมื่อปี 2562  แต่ยังคงให้พิงคนครเปิดดำเนินการต่อไปจนกว่ากระบวนการถ่ายโอนภาระหน้าทั้งหมดจะแล้วเสร็จ อีกด้านหนึ่ง อดีตผู้บริหารพิงคนครก็ถูกชี้มูลความผิดทางอาญาและถูกดำเนินคดี
ในวันที่ 1 ตุลาคม 2561 ส่วนงานศูนย์ประชุมฯถูกส่งมอบพื้นที่ให้แก่กรมธนารักษ์ ส่งผลให้หลังจากวันดังกล่าว พิงคนครมีสถานที่ภายใต้ความรับผิดชอบเพียงแห่งเดียวคือเชียงใหม่ไนท์ซาฟารี ในช่วงนี้ มีแนวคิดที่จะโอนเชียงใหม่ไนท์ซาฟารีให้แก่องค์การสวนสัตว์แห่งประเทศไทย ต่อมามีความเห็นว่าเชียงใหม่ไนท์ซาฟารีและองค์การสวนสัตว์มีระบบการบริหารที่แตกต่างกัน และมีการทบทวนนโนบาย ท้ายที่สุด คณะรัฐมนตรีมีมติให้พิจารณาจัดตั้งเชียงใหม่ไนท์ซาฟารีขึ้นเป็นองค์การมหาชน
คาดว่ากฎหมายจัดตั้งองค์การเชียงใหม่ไนท์ซาฟารีจะประกาศใช้ไม่เกินปี 2568 จากนั้น สำนักงานพิงคนครก็จะยุติการดำเนินการ
ประธานกรรมการ

อุดม พัวสกุล (1 ตุลาคม 2556 - 1 เมษายน 2558)
สุริยะ ประสาทบัณฑิตย์ โดยตำแหน่งผู้ว่าราชการจังหวัดเชียงใหม่ (1 เมษายน 2558 - 30 กันยายน 2558)
ปวิณ ชำนิประศาสน์ โดยตำแหน่งผู้ว่าราชการจังหวัดเชียงใหม่ (1 ตุลาคม 2558 - 12 มีนาคม 2561)
กอบกาญจน์ วัฒนวรางกูร (13 มีนาคม 2561 - 31 มีนาคม 2563)
ณอคุณ สิทธิพงศ์ (31 มีนาคม 2563 - ปัจจุบัน)
สัญลักษณ์ของเชียงใหม่ไนท์ซาฟารี
หน่วยงานในการดูแล

เชียงใหม่ไนท์ซาฟารี โอนมาจากองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)
ศูนย์ประชุมและแสดงสินค้านานาชาติเชียงใหม่ รับโอนมาจากสำนักงานปลัดกระทรวงการท่องเที่ยวและกีฬา ต่อมาได้ส่งมอบพื้นที่ให้อยู่การบริหารของธนารักษ์พัฒนาสินทรัพย์ ตั้งแต่ 1 ตุลาคม 2561 และโอนให้แก่กรมธนารักษ์ในวันที่ 7 สิงหาคม 2563
แหล่งข้อมูลอื่น

เว็บไซต์อย่างเป็นทางการ
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
จาปากูรี

จาปากูรี (รัม-ดง) ผัดกับเนื้อ ซึ่งปรากฎในภาพยนตร์เรื่อง ชนชั้นปรสิต
จาปากูรี หรือ ชาปากูรี (เกาหลี: 짜파구리) รู้จักกันในชื่อภาษาอังกฤษว่า รัม-ดง เป็นบะหมี่เกาหลีที่ผสมผสานกันระหว่าง ชาปาเก็ตตี และนอกูรี ซึ่งทั้งสองเป็นบะหมี่กึ่งสำเร็จรูปที่ผลิตโดยน็องชิม ไอรีน เจียง จากอินไซเดอร์ อธิบายว่าเป็น "อาหารที่ทานแล้วมีความสุข" ศาสตราจารย์เจนนิเฟอร์ ช็อง-คิม อาจารย์สาขาเอเชียตะวันออกศึกษา มหาวิทยาลัยแคลิฟอร์เนีย อธิบายต่อจากซาราห์ คัฟลินว่า "เป็นอาหารราคาประหยัด" และคัฟลินเองก็อธิบายว่าเป็น "อาหารเกาหลีที่ไม่เหมือนใคร" ซึ่งทำจากผลิตภัณฑ์อาหารญี่ปุ่นของเกาหลี
ดาร์ซีย์ พาเก็ต ผู้แปลภาพยนตร์เรื่อง ชนชั้นปรสิต แปลอาหารจานนี้ในภาพยนตร์ว่า "รัม-ดง" ซึ่งมาจาก ราเม็ง-อูดง ภาพยนตร์ฉบับภาษาอังกฤษแสดงผลิตภัณฑ์ที่มีป้ายกำกับเป็นภาษาอังกฤษว่า "รัมย็อน" และ "อูดง" เพื่อเน้นให้ผู้พูดภาษาอังกฤษได้รับรู้ถึงวิธีการสร้างชื่อ  พาเก็ตเชื่อว่า คำว่า รัม-ดง ไม่เคยมีมาก่อน เนื่องจากไม่พบผลลัพธ์ในกูเกิล ผู้คนเริ่มโพสต์วิดีโอเกี่ยวกับการทำอาหารนี้บนยูทูบหลังจากที่ภาพยนตร์ออกฉาย
แหล่งข้อมูลอื่น

"CHAPAGURI Recipe (feat. Chapaghetti, Neoguri) (a.k.a Ramdong)". Nongshim.
"농심에서 전하는 <국민레시피 짜파구리> 조리법" (ภาษาเกาหลี). Nongshim.
กล้องสะท้อนภาพเลนส์เดี่ยว

กล้องเอสแอลอาร์ แคนอน AE-1 และ มินอลต้า X-700
ภาพตัดขวาง แสดงการทำงานของกล้องเอสแอลอาร์
กล้องสะท้อนภาพเลนส์เดี่ยว หรือ กล้องเอสแอลอาร์ (อังกฤษ: Single-lens reflex camera ตัวย่อคือ SLR) เป็นกล้องถ่ายภาพชนิดหนึ่งมีการทำงานจะต่างจากกล้องธรรมดาทั่วไป นั่นคือ ภาพที่เห็นจะถูกบันทึกลงบนแผ่นฟิล์มโดยตรง ต่างจากกล้องคอมแพคที่เห็นภาพจากช่องมองภาพ
ดูเพิ่ม

D-SLR
แหล่งข้อมูลอื่น

ความรู้เรื่องกล้องสะท้อนภาพเลนส์เดี่ยว[ลิงก์เสีย]
คอลล์ออฟดิวตี

| คอลล์ออฟดิวตี |
| --- | --- |

ผู้พัฒนา: เรี่มต้น อินฟินิตีวอร์ด  (2003–ปัจจุบัน) เทลย์อาร์ช  (2005–ปัจจุบัน) สเลดจ์แฮมเมอร์เกมส์  (2011–ปัจจุบัน)  ค่ายอื่น Raven Software Nerve Software Gray Matter Interactive Nokia Exakt Entertainment Spark Unlimited Amaze Entertainment n-Space Aspyr Rebellion Developments Ideaworks Game Studio nStigate Games Neversoft Certain Affinity High Moon Studios Beenox Mercenary Technology Kuju Entertainment 
ผู้จัดจำหน่าย: แอ็กทิวิชัน
ระบบปฏิบัติการ: ไมโครซอฟท์ วินโดวส์ แมคโอเอส นินเท็นโด ดีเอส เกมคิวบ์ Nokia N-Gage เพลย์สเตชัน 2 เพลย์สเตชัน 3 เพลย์สเตชัน 4 เพลย์สเตชัน 5 เพลย์สเตชัน พอร์เทเบิล เพลย์สเตชัน วิตา วี วียู เอกซ์บอกซ์ เอกซ์บอกซ์ 360 เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส ไอโอเอส แอนดรอยด์ แบ็กเบอร์รี่
ลงครั้งแรกบน: ไมโครซอฟท์ วินโดวส์
วางจำหน่ายครั้งแรก:  คอลล์ออฟดิวตี 29 ตุลาคม 2003
จำหน่ายครั้งล่าสุด: คอลล์ออฟดิวตี: แบล็กออฟส์ 6 25 ตุลาคม 2024
คอลล์ออฟดิวตี (อังกฤษ: Call of Duty) เป็นชุดวิดีโอเกมแนวยิงมุมมองบุคคลที่หนึ่ง ชุดเกมนี้เรีมต้นจากเกมในไมโครซอฟท์ วินโดวส์ ก่อนที่จะได้รับความนิยมในเครื่องเล่นเกมคอนโซล รวมถึงเปิดตัวเกมภาคแยกออกหลายเกม เกมก่อนหน้านี้ในชุดเกมมีการกำหนดฉากไว้ในช่วงสงครามโลกครั้งที่สอง แต่เกมต่อมาเช่น คอลล์ออฟดิวตี 4: มอเดิร์นวอร์แฟร์ ได้ถูกกำหนดฉากในยุคปัจจุบัน โดยวิดีโอเกมล่าสุดของชุดเกมนี้คือ คอลล์ออฟดิวตี: แบล็กออฟส์ 6 โดยวางจำหน่ายในวันที่ 25 ตุลาคม 2024
สิทธิ์ในการจัดจำหน่ายชุดเกม คอลล์ออฟดิวตี เป็นของแอ็กทิวิชัน ในขณะที่อินฟินิตีวอร์ดยังคงเป็นผู้พัฒนาหลัก โดยที่เทลย์อาร์ช และสเลดจ์แฮมเมอร์เกมส์ยังมีการพัฒนาวิดีโอเกมหลายเรื่องด้วยการเปิดตัวสตูดิโอเกมสลับกับแต่ละผู้พัฒนาอื่น ๆ วิดีโอเกมนี้ใช้เอนจินที่หลากหลายทั้ง id Tech 3, Treyarch NGL และ IW engine
ในกุมภาพันธ์ 2016 ชุดเกมเกม คอลล์ออฟดิวตี จำหน่ายได้มากกว่า 250 ล้านชุด ยอดขายเกม คอลล์ออฟดิวตี ทั้งหมดมีมูลค่าถึง 15 พันล้านดอลลาร์สหรัฐ
รายชื่อเกม

| ชื่อ | ปี | แพลตฟอร์ม | ผู้พัฒนาหลัก |
| --- | --- | --- | --- |
| คอลล์ออฟดิวตี | 2003 | วินโดวส์, แมคโอเอส, เอกซ์บอกซ์ 360, เพลย์สเตชัน 3, N-Gage | อินฟินิตีวอร์ด |
| คอลล์ออฟดิวตี 2 | 2005 | วินโดวส์, แมคโอเอส, เอกซ์บอกซ์ 360, J2ME | อินฟินิตีวอร์ด |
| คอลล์ออฟดิวตี 3 | 2006 | เพลย์สเตชัน 2, เอกซ์บอกซ์, เอกซ์บอกซ์ 360, เพลย์สเตชัน 3, วี, J2ME | เทลย์อาร์ช |
| คอลล์ออฟดิวตี 4: มอเดิร์นวอร์แฟร์ | 2007 | วินโดวส์, แมคโอเอส, เอกซ์บอกซ์ 360, เพลย์สเตชัน 3, วี, เอกซ์บอกซ์วัน, เพลย์สเตชัน 4 (รีมาสเตอร์), นินเท็นโด ดีเอส, J2ME | อินฟินิตีวอร์ด (เดิม), เรเวน ซอฟต์แวร์ (รีมาสเตอร์) |
| คอลล์ออฟดิวตี:เวิร์ลแอตวอร์ | 2008 | วินโดวส์, แมคโอเอส, เอกซ์บอกซ์ 360, เพลย์สเตชัน 3, วี, นินเท็นโด ดีเอส, Windows Mobile, J2ME | เทลย์อาร์ช |
| คอลล์ออฟดิวตี: มอเดิร์นวอร์แฟร์ 2 | 2009 | วินโดวส์, แมคโอเอส, เอกซ์บอกซ์ 360, เพลย์สเตชัน 3, นินเท็นโด ดีเอส | อินฟินิตีวอร์ด (เดิม), บีน็อกซ์ (รีมาสเตอร์) |
| คอลล์ออฟดิวตี: แบล็กออฟส์ | 2010 | วินโดวส์, แมคโอเอส, เอกซ์บอกซ์ 360, เพลย์สเตชัน 3, วี, นินเท็นโด ดีเอส, J2ME | เทลย์อาร์ช |
| คอลล์ออฟดิวตี: มอเดิร์นวอร์แฟร์ 3 | 2011 | วินโดวส์, แมคโอเอส, เอกซ์บอกซ์ 360, เพลย์สเตชัน 3, วี, นินเท็นโด ดีเอส | อินฟินิตีวอร์ด, สเลดจ์แฮมเมอร์เกมส์ |
| คอลล์ออฟดิวตี: แบล็กออฟส์ 2 | 2012 | วินโดวส์, เอกซ์บอกซ์ 360, เพลย์สเตชัน 3, วียู | เทลย์อาร์ช |
| คอลล์ออฟดิวตี: โกลต์ | 2013 | วินโดวส์, เอกซ์บอกซ์ 360, เพลย์สเตชัน 3, เอกซ์บอกซ์สัน, เพลย์สเตชัน 4, วียู | อินฟินิตีวอร์ด |
| คอลล์ออฟดิวตี: แอดวานซ์วอร์แฟร์ | 2014 | วินโดวส์, เอกซ์บอกซ์ 360, เพลย์สเตชัน 3, เอกซ์บอกซ์วัน, เพลย์สเตชัน 4 | สเลดจ์แฮมเมอร์เกมส์ |
| คอลล์ออฟดิวตี: แบล็กออฟส์ 3 | 2015 | วินโดวส์, แมคโอเอส, เอกซ์บอกซ์ 360, เพลย์สเตชัน 3, เอกซ์บอกซ์วัน, เพลย์สเตชัน 4 | เทลย์อาร์ช |
| คอลล์ออฟดิวตี: อินฟินิตวอร์แฟร์ | 2016 | วินโดวส์, เอกซ์บอกซ์วัน, เพลย์สเตชัน 4 | อินฟินิตีวอร์ด |
| คอลล์ออฟดิวตี: เวิร์ลวอร์ 2 | 2017 | วินโดวส์, เอกซ์บอกซ์วัน, เพลย์สเตชัน 4 | สเลดจ์แฮมเมอร์เกมส์ |
| คอลล์ออฟดิวตี: แบล็กออฟส์ 4 | 2018 | วินโดวส์, เอกซ์บอกซ์วัน, เพลย์สเตชัน 4 | เทลย์อาร์ช |
| คอลล์ออฟดิวตี: มอเดิร์นวอร์แฟร์ | 2019 | วินโดวส์, เอกซ์บอกซ์วัน, เพลย์สเตชัน 4 | อินฟินิตีวอร์ด |
| คอลล์ออฟดิวตี: วอร์โซน | 2020 | วินโดวส์, เอกซ์บอกซ์วัน, เพลย์สเตชัน 4 | อินฟินิตีวอร์ด, เรเวน ซอฟต์แวร์ |
| คอลล์ออฟดิวตี: แบล็กออฟส์ โคลด์วอร์ | 2020 | วินโดวส์, เอกซ์บอกซ์วัน, เพลย์สเตชัน 4, เอกซ์บอกซ์ซีรีส์เอกซ์และซีรีส์เอส, เพลย์สเตชัน 5 | เทลย์อาร์ช, เรเวน ซอฟต์แวร์ |
| คอลล์ออฟดิวตี: แวนการ์ด | 2021 | วินโดวส์, เอกซ์บอกซ์วัน, เพลย์สเตชัน 4, เอกซ์บอกซ์ซีรีส์เอกซ์และซีรีส์เอส, เพลย์สเตชัน 5 | สเลดจ์แฮมเมอร์เกมส์ |
| คอลล์ออฟดิวตี: มอเดิร์นวอร์แฟร์ II | 2022 | วินโดวส์, เอกซ์บอกซ์วัน, เพลย์สเตชัน 4, เอกซ์บอกซ์ซีรีส์เอกซ์และซีรีส์เอส, เพลย์สเตชัน 5 | อินฟินิตีวอร์ด |
| คอลล์ออฟดิวตี: มอเดิร์นวอร์แฟร์ III | 2023 | วินโดวส์, เอกซ์บอกซ์วัน, เพลย์สเตชัน 4, เอกซ์บอกซ์ซีรีส์เอกซ์และซีรีส์เอส, เพลย์สเตชัน 5 | สเลดจ์แฮมเมอร์เกมส์ |
| คอลล์ออฟดิวตี: แบล็กออฟส์ 6 | 2024 | วินโดวส์, เอกซ์บอกซ์วัน, เพลย์สเตชัน 4, เอกซ์บอกซ์ซีรีส์เอกซ์และซีรีส์เอส, เพลย์สเตชัน 5 | เทลย์อาร์ช, เรเวน ซอฟต์แวร์ |
แหล่งข้อมูลอื่น

Call of Duty official website
โหมโรง (เพลง)

เพลงโหมโรงหมายถึงเพลงที่ใช้เบิกโรง เพื่อเป็นการประกาศให้ผู้คนทราบว่าที่นี่มีงานอะไร และเพื่ออัญเชิญเหล่าสิ่งศักดิ์สิทธิ์ทั้งหลายทั้งปวงให้มาชุมนุมในงานเพื่อความเป็นสิริมงคลในงานนั้นอีกด้วย
เพลงโหมโรงแบ่งได้ดังนี้
โหมโรงพิธี

มี 3 ประเภทคือ โหมโรงเช้า โหมโรงเย็น และโหมโรงเทศน์
โหมโรงเช้า ใช้สำหรับการทำบุญเลี้ยงพระมี 5 เพลงคือสาธุการ เหาะ รัว กลมและชำนาญ
โหมโรงเย็น ใช้ในพิธีที่นิมนต์พระมาเจริญพระพุทธมนต์มี 13 เพลงคือสาธุการ ตระ รัวสามลา ต้นเข้าม่าน เข้าม่าน ปฐม ลา เสมอ รัว เชิด กลม ชำนาญ กราวใน ต้นเข้าม่านและลา
โหมโรงเทศน์ ใช้ในพิธีการแสดงพระธรรมเทศนา มี 6 เพลงคือสาธุการ กราวใน เสมอ เชิด ชุบและลา
โหมโรงโขนและละคร

ใช้บรรเลงเพื่อประกาศว่าที่นี่จะมีการแสดงโขนหรือละคร รวมถึงอัญเชิญสิ่งศักดิ์สิทธิ์ทั้งหลายทั้งปวงด้วย โหมโรงโขนและละครแบ่งได้ดังนี้
โหมโรงโขนและละคร > โหมโรงละคร

ถ้าแสดงละครตอนเช้าหรือตอนเย็น ใช้เพลงดังนี้ ตระ รัวสามลา เข้าม่าน ปฐม ลา เสมอ รัว เชิด กลม ชำนาญ กราวในและลา
ถ้าแสดงละครตอนกลางวัน ใช้เพลงดังนี้ กราวในสามท่อน เสมอข้ามสมุทร รัวสามลา เชิด ชุบ ลา กระบองกัณฐ์ ตะคุกรุกลน เพลงเรือ เหาะเรือและรัว
โหมโรงโขนและละคร > โหมโรงโขน

โหมโรงโขนเช้า มีทั้งหมด 9 เพลงดังนี้ ตระสันนิบาต เข้าม่านเที่ยวลา เสมอรัว เชิด กลม ชำนาญ กราวใน ตะคุกรุกลนและกราวรำ
โหมโรงโขนกลางวัน ใช้เพลงดังนี้ กราวใน เสมอข้ามสมุทร เชิด ชุบ ตระบองกัน ตะคุกรุกล้น ใช้เรือ ปลูกต้นไม้ คุกพาทย์ พระพิราพ เสียน เชิด ปฐม รัวและบาทสกุณี
โหมโรงโขนเย็น ใช้เพลงดังนี้ ตระสันนิบาต เข้าม่าน ลา กราวใน เชิดและกราวรำ
โหมโรงเสภา

ใช้ประกอบการขับเสภา โดยบรรเลงสลับกับการขับเสภา โหมโรงชุดนี้มี 2 เพลงคือ
รัวประลองเสภา ใช้เพืออุ่นเครื่องนักดนตรี ก่อนที่จะขับเสภาในลำดับต่อไป
ตัวเพลงโหมโรงเสภา เป็นเพลงเดี่ยว ๆ มาบรรเลงเป็นชุดสั้น ๆ เช่น อัฐมบาท จุฬามณี แขกมอญ พม่าวัด ฯลฯ
โหมโรงมโหรี

ใช้เหมือนกับโหมโรงเสภา แต่จะไม่มีเพลงรัวประลองขึ้นต้นเท่านั้น
โหมโรงหนังใหญ่

ใช้เพลงชุดโหมโรงเย็น แต่ใช้ปี่กลางบรรเลง เรียกทางที่เล่นว่า ทางกลาง
| ด ค กประเภทเพลงไทยเดิม |
| --- | --- |
เพลงหน้าพาทย์ เพลงโหมโรง เพลงเถา เพลงเรื่อง เพลงภาษา เพลงเดี่ยว เพลงตับ เพลงใหญ่ เพลงหางเครื่อง เพลงลา
รายชื่อปลัดกระทรวงการอุดมศึกษา วิทยาศาสตร์ วิจัยและนวัตกรรม

| ปลัดกระทรวงการอุดมศึกษา วิทยาศาสตร์ วิจัยและนวัตกรรม |
| --- | --- |
เครื่องหมายราชการ
ผู้ดำรงตำแหน่งคนปัจจุบัน ศาสตราจารย์ ดร. ศุภชัย ปทุมนากุล ตั้งแต่ 1 ตุลาคม พ.ศ. 2567
ผู้เสนอชื่อ: รัฐมนตรีว่าการกระทรวงฯ
ผู้แต่งตั้ง: พระมหากษัตริย์ไทย
วาระ: จนเกษียณอายุราชการ
ผู้ประเดิมตำแหน่ง: สรนิต ศิลธรรม
สถาปนา: 8 พฤษภาคม พ.ศ. 2562; 5 ปีก่อน (2562-05-08)
รอง: รองปลัดกระทรวงฯ
ปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นข้าราชการพลเรือนสามัญ ประเภทบริหาร ระดับสูง เป็นตำแหน่งหัวหน้าส่วนราชการระดับกระทรวงของกระทรวงการอุดมศึกษา วิทยาศาสตร์ วิจัยและนวัตกรรม
ปลัดกระทรวงคนหนึ่งมีอำนาจหน้าที่  ดังนี้
รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง
เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี
เป็นผู้บังคับบัญชาข้าราชการในสำนักงานปลัดกระทรวง และรับผิดชอบ ในการปฏิบัติราชการของสำนักงานปลัดกระทรวง
รายนาม

| ลำดับ | รูป | รายนาม | เริ่มวาระ | สิ้นสุดวาระ |
| --- | --- | --- | --- | --- |
| 1 |  | รองศาสตราจารย์ นายแพทย์ สรนิต ศิลธรรม | 8 พฤษภาคม พ.ศ. 2562 | 30 กันยายน พ.ศ. 2563 |
| 2 |  | ศาสตราจารย์ ดร.นายแพทย์ สิริฤกษ์ ทรงศิวิไล | 1 ตุลาคม พ.ศ. 2563 | 30 กันยายน พ.ศ. 2566 |
| 3 |  | นาย เพิ่มสุข สัจจาภิวัฒน์ | 1 ตุลาคม พ.ศ. 2566 | 30 กันยายน พ.ศ. 2567 |
| 4 |  | ศาสตราจารย์ ดร. ศุภชัย ปทุมนากุล | 1 ตุลาคม พ.ศ. 2567 | ปัจจุบัน |
ดูเพิ่ม

กระทรวงการอุดมศึกษา วิทยาศาสตร์ วิจัยและนวัตกรรม
| ด ค กปลัดกระทรวงการอุดมศึกษา วิทยาศาสตร์ วิจัยและนวัตกรรมของไทย |
| --- | --- | --- |
|  สรนิต ศิลธรรม  สิริฤกษ์ ทรงศิวิไล  เพิ่มสุข สัจจาภิวัฒน์  ศุภชัย ปทุมนากุล  |  สรนิต ศิลธรรม  สิริฤกษ์ ทรงศิวิไล  เพิ่มสุข สัจจาภิวัฒน์  ศุภชัย ปทุมนากุล  |  |
สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
| ด ค กปลัดกระทรวงในประเทศไทย |
| --- | --- | --- |
| ตำแหน่งในปัจจุบัน |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| ตำแหน่งในอดีต | กระทรวงวิทยาศาสตร์และเทคโนโลยี |  |
ประเทศบังกลาเทศ
ภูมิศาสตร์ > ภูมิประเทศ

พื้นที่ส่วนใหญ่เป็นที่ราบลุ่มแม่น้ำสำคัญ 2 สาย คือ แม่น้ำคงคาและแม่น้ำพรหมบุตร
ภูมิศาสตร์ > ภูมิอากาศ

อยู่ในเขตมรสุม เมืองร้อน ฝนตกชุก มีปริมาณน้ำฝนมากถึง 5,690 มิลลิเมตร/ปี โดยเฉพาะในช่วงเดือนกรกฎาคม-ตุลาคม พื้นที่ราบลุ่มหลายแห่งมักจะประสบปัญหาอุทกภัยอยู่เสมอ
แบ่งออกเป็น 3 ฤดู คือ ฤดูหนาว (พฤศจิกายน-กุมภาพันธ์) ฤดูร้อน (มีนาคม-มิถุนายน) และฤดูฝน (กรกฎาคม-ตุลาคม)
อุณหภูมิต่ำสุดในเดือนมกราคม ประมาณ 5.5°C - 14.4°C
อุณหภูมิสูงสุดในเดือนกรกฎาคม ประมาณ 29.9°C - 36.8°C
ความชื้นในกรุงธากาช่วงฤดูฝนสูงมาก
การเมือง > ฝ่ายนิติบัญญัติ

บังกลาเทศมีเพียงสภาเดียว คือ Jatiya Sangsad หรือสภาแห่งชาติ ประกอบด้วยสมาชิก 300 คน มาจากการเลือกตั้งทั่วไปทุก 5 ปี โดยมี Barrister Muhammad Jamiruddin Sircar เป็นประธานสภาแห่งชาติคนปัจจุบัน (โดยประธานสภาจะดำรงตำแหน่งเป็นรักษาการประธานาธิบดี หากประธานาธิบดีไม่สามารถดำรงตำแหน่งได้)
การเมือง > ฝ่ายบริหาร

ประธานาธิบดีเป็นประมุขของรัฐ มาจากการเลือกสรรโดยรัฐสภา และอยู่ในตำแหน่งคราวละ 5 ปี ปฏิบัติหน้าที่โดยได้รับคำแนะนำจากนายกรัฐมนตรี มีบทบาทหน้าที่ในด้านพิธีการ มีอำนาจในการแต่งตั้งรองประธานาธิบดี นายกรัฐมนตรี คณะรัฐมนตรี หัวหน้าคณะผู้พิพากษาและคณะผู้พิพากษา แต่เมื่ออยู่ในฐานะผู้รักษาการขณะที่ไม่มีรัฐบาล ประธานาธิบดีจะมีอำนาจเพิ่มขึ้นในการควบคุมกระทรวงกลาโหมและสามารถประกาศกฎอัยการศึก รวมทั้งสามารถยุบสภาฯ ตามที่ได้รับการเสนอโดยนายกรัฐมนตรีและแต่งตั้งรัฐบาลรักษาการได้ ประธานาธิบดีคนปัจจุบัน คือ ดร. Iajuddin Ahmed ดำรงตำแหน่งเมื่อวันที่ 6 กันยายน พ.ศ. 2545
พรรคที่มีเสียงข้างมากในรัฐสภาจะได้รับโอกาสในการจัดตั้งรัฐบาลก่อน โดยหัวหน้าพรรคที่ได้รับเสียงข้างมากจะได้รับการแต่งตั้งจากประธานาธิบดีให้ดำรงตำแหน่งนายกรัฐมนตรีและอยู่ในตำแหน่งคราวละ 5 ปี ล่าสุดพรรค Bangladesh Nationalist Party นำโดยนาง Khaleda Zia ได้รับชัยชนะในการเลือกตั้งในปี พ.ศ. 2544 และได้สิ้นสุดวาระลงเมื่อวันที่ 27 ตุลาคม พ.ศ. 2549
ปัจจุบันมีรัฐบาลรักษาการโดยมี ดร. Fakhruddin Ahmed ดำรงตำแหน่งหัวหน้าที่ปรึกษารัฐบาลรักษาการ (Chief of Caretaker Government) เพื่อดูแลกระทรวงต่างๆ และเตรียมการเลือกตั้งที่จะมีขึ้นในช่วงปลายปี พ.ศ. 2550
การเมือง > ฝ่ายตุลาการ

บังกลาเทศใช้ระบบศาลแบบอังกฤษ โดยมีทั้งศาลแพ่งและศาลอาญา โดยศาลฎีกา (Supreme Court) เป็นศาลสูงสุดซึ่งแบ่งเป็นสองส่วนคือ Appellate Division และ High Court Division และยังมีศาลระดับล่างได้แก่ district courts thana courts และ village courts นอกจากนี้ยังมีศาลพิเศษอื่นๆ เช่น ศาลครอบครัว ศาลแรงงาน เป็นต้น